钦定古今图书集成/明伦汇编/宫闱典/第112卷 > 李祖昇
## 钦定古今图书集成/明伦汇编/宫闱典/第112卷 > 李祖昇

按《北齐书外戚传》：“祖昇，赵国平棘人。显祖李皇后之
长兄。父希宗，上党守。祖昇仪容瓌丽，垂手过膝，睦姻
好施，文学足以自通。仕至齐州刺史，为徒兵所害。弟
祖勋，显祖受禅，除秘书丞，及女为济南王妃。除侍中，
封丹阳王。济南废，为光州刺史。祖勋性贪慢，兼妻崔
氏骄豪干政，时论鄙之。以数坐赃免官，无才干，自少”
及长，居官皆因内宠，无可称述。卒。